สวัสดีค่ะ ปกติเป็นคนประจำเดือนมาไม่ปกติ อยากทราบว่า..ประจำเดือนเป็นเยอะมาก 2 วันคือวันที่ 20-21/10/61 แล้ววันที่ 22 ประจำเดือนหาย หลังจากประจำเดือนหายมี พสพ.กับแฟน ไม่ได้ใส่ถุงยางอนามัย แต่หลั่งข้างนอก(ซื้อสตรีเบนโลมากิน 24/11/61) หลังจากวันที่ 22 ตุลา 61 ก็ไม่มี พสพ กับแฟนอีกเลย จนตอนนี้สิ้นเดือนพฤศจิกายน ปจด.ยังไม่มาเลยค่ะ แต่มีอาการคัดเต้านม (ไม่เจ็บหัวนม) ตกขาว ปวดท้องบิดจุกชายโครงด้านซ้าย(บางครั้ง) จะเป็นอะไรไหมคะ?
สวัสดีค่ะ หากประจำเดือนมามีปริมาณมาก 2 วัน แต่มาเพียง 2 วัน ก็ถือว่าปกติดี ส่วนการมีเพศสัมพันธ์ในวันที่ 22 ต.ค. เท่ากับมีเพศสัมพันธ์ในวันที่ 3 นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสในการตั้งครรภ์นั้นถือว่าน้อยมาก ดังนั้น การที่ประจำเดือนในเดือน พ.ย. ยังไม่มา อาจเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว หรือมีการเจ็บป่วยไม่สบาย เช่น ไข้หวัด ท้องเสีย เป็นต้นส่วนอาการคัดเต้านมและตกขาว อาจเป็นอาการก่อนการมีประจำเดือนมาก็ได้ ดังนั้น ควรรอประจำเดือนไปอีกซักระยะ ประจำเดือน่าจะมาในที่สุดค่ะสำหรับอาการปวดบิดและจุกบริเวณชายโครงด้านซ้าย อาจเกิดจากมีกระเพาะอาหารอักเสบ ซึ่งอาจมีอาการอื่นๆ ร่วมอีก เช่น คลื่นไส้ ท้องอืด อาหารไม่ย่อย เรอบ่อย เป็นต้น หากเป็นไม่มาก เป็นเพียงบางครั้ง ก็ให้สังเกตอาการไปก่อน ในช่วงนี้ ก็ควรทานอาหารที่ย่อยง่าย ไม่ทานมากเกินไป ไม่ทานอาหารรสจัด ไม่ดื่ม ชา กาแฟ โกโก้และแอลกอฮอล์ เป็นต้น